[{"text_idx": "#000001", "text": "Ikusten duzuen irudia Blas de Otero idazleari Bilboko Egan\u0303a kalean eskainitako lore-sortaren esku hartutako argazki baten emaitza da. Loreak zimeldurik daude, gutxienez astebete igaro baita bertan jarri zituztenetik, eta brontzezko Oteroren besoek eusten dituzte, materien eta sinbolo eta esanahien arteko harremanen lotura bitxi batean."}, {"text_idx": "#000002", "text": "Agian, horixe izan daiteke \u201cgehiegi eta gutxiegi\u201c forma bat, berotasunez beteriko keinua, eta, era berean, keinu erabat iragankorra; agian, indargabea, bere xede sinbolikoan, beste lore-eskaintza batena bezalakoxea; eta are indargabeagoa aintzat hartzen badugu materia bizia iheskorra dela eta usteldu eta erabat desagertzen dela."}]